Hvis dit asbesttag stadig har en del år tilbage, men du måske er ked af dets slidte og ærgerlige udseende, så kan du godt få foretaget en tagrensning eller tagrenovering. Der er nogle regler fra Arbejdstilsynet, som fagmanden skal følge ved tagrenovering, og materialerne skal være godkendt af Arbejdstilsynet.
Eternittage fra før 1987 må ikke børstes, og tagrensning skal foregå efter den gældende miljølovgivning og med en særlig maskine. Asbest kan nemlig blive sendt ud i systemet og forurene afløb og grunden, hvilket forårsager en stor bøde. Tagrensning på et eternittag med asbest kan slide meget på taget, da maskinen er hård ved taget. Du må derfor overveje vigtigheden af tagrensningen i forhold til tagets levetid.
Højtryksspuling af asbestholdige tag er desuden forbudt. I nogle tilfælde kan man dog få dispensation af Arbejdstilsynet.
Du må selv gerne rense dit asbesttag med en blød svamp og en svag vandstråle. Det er dog klart at anbefale at overlade arbejdet til en professionel, for skaderne er graverende, hvis noget gøres forkert.
Eternittage skifer farve og blegnes med tiden, derfor vil mange gerne male det. Det betyder dog, at taget skal renses inden, og du skal bruge en særlig form for maling. Ved brug af en ”forkert” maling risikerer man, at taget bliver for tæt, og så kan loftet ikke ånde. Arbejdet skal derfor gøres af professionelle.